钦定古今图书集成/明伦汇编/宫闱典/第088卷 > 长乐公主 下嫁高猛
## 钦定古今图书集成/明伦汇编/宫闱典/第088卷 > 长乐公主 下嫁高猛

按《魏书高肇传》：“肇长兄琨。琨子猛，字豹儿，尚长乐公
主，即世宗同母妹也。拜驸马都尉，历位中书令，出为
雍州刺史，有能名，入为殿中尚书，卒赠司空、冀州刺
史。出帝时，复赠太师、大丞相、录尚书事。公主无子，猛
先在外，有男，不敢令主知，临终方言之，年几三十矣，
乃召为丧主。寻卒，无后。”